Indian cosmetic dentistry Fords NJ
Spanish Speaking implant teeth Los Angeles 90025
Gay tooth whitening Altamonte Springs Florida
metlife dental providers in Havre De Grace Maryland
cost of porcelain veneers in 08863
Houston laser dentistry
family and cosmetic dentistry in Cherry Hill 08034
tooth bonding in Sandy UT Marco Gianni & Biance Nikite Olori – Troue van die jaar kompetisie
Marco Gianni & Biance Nikite Olori
Ná wat gevoel het soos ’n eindelose maraton deur lovers lane, het ons moed opgegee met die idee van ’n troue in die stad. Ons vriende en familie moes hul tassies pak vir ’n troue op die platteland, net buitekant my grootword-dorp, Lydenburg. Ter voorstel van my ouers het ons ’n middag-affêre verruil vir ’n naweek troue waar alle etes aan gaste voorsien is. Van die gaste het Donderdag geariveer, ons ram- en hennepartytjie het Vrydagaand afgeskop saam met ons gaste om die braaivuur waar hulle mekaar beter leer ken het en die volgende dag het ons die knoop deurgehaak. Sondag oggend het almal mekaar gegroet met ’n ontbyt pakkie vir die pad.
Toe ons plan van aksie bevestig was met die venue, het die groot beplanning begin! Ek en my verloofde moes feitlik elke naweek van Pretoria met ’n propvol dagboek onder die arm huistoe reis. Die inkopielys was opgedeel tussen die dorp en stad, terwyl my ma die meerderheid van ons dekor getakel het met doen-dit-jouself idees. Koffieblikke is omskep in die mooiste blomfase, vlaggie baniere is uit ou boeke geknip, purity glasbotteltjies opgetert met vetplantjies vir gaste geskenkies en vele ander persoonlike fieterjasies wat bygedra het tot ons groot dag. My pa het ons tafel dekor uitgepluis en sy houtwerk vernuf uitgeoefen met inligting- en aanwysigingsborde, sowel as ’n koekstaander. My vintage sprokie het begin blom en die reuk van opgewondenheid het ons neuse begin kielie.
Ons spesiale dag het aangebreek en dit was niks minder as (soos die cliché lui) perfek nie! Maande se beplanning en jare se samewees het tot hiér gelei, waar my man aan die einde van die huwelik gang vir my wag. Ons het ewige trou aan mekaar beloof en dit geseël met ’n aand vol lag, dans, tradisies en een groot saamgegomde familie.
Sondag oggend, ná ons die koffie uitgespoeg het wat my tannie die vorige aand ketelwater met tequila verruil het, het ons gelag oor die ditjies en datjies van die vorige dag. Ons het hand-aan-hand die maraton deur lovers lane gehardloop tot hier, en die uitsig van hiér is presies wat ons wou aanskou!
Blomme: Maliflora Lydenburg
Bruidegom-pak: Markhams Pretoria
Dekor: @Boshoek & DIY
Fotograaf: Des Jacobs Photography
Gaste Geskenke: DIY (Reinet Bell- ma van die bruid)
Grimering: Talisha Steyn (vriendin)
Hare: Sleek Scissors Lydenburg
Huweliksbevestiger: Pastoor Andre Hanekom van Lydenburg
Juweliersware: Ma van die bruid se trou juwele
Trouring: Browns (bruid) & Deonne le Roux (bruidegom)
Troukoek: Cake Time Lydenburg
Skoene: Eie (bruid) en Woolworths (bruidegom)
Skryfbehoeftes: BigDoor Brand Design & Communication, AGJW Lydenburg & Amajaybee Lydenburg
Strooimeisie-rokke: Gelique Couture Pretoria
Trourok: The Bridal Secret Pretoria
Paartjie se verblyf: @Boshoek
Vermaak: Hennie Wood (MC)
Vervoer: @Boshoek se troukar
Huwelik kontrak: J du Preez Prokureurs Pretoria
Wittebrood plek: AfriCamps Mackers in Hazyview & Dunkeld Country Estate in Dullstroom